24. 6.

Dani - Godine
prethodni dan - sledeći dan

24. lipanj/jun (24. 6.) je 175. dan godine po gregorijanskom kalendaru (176. u prijestupnoj godini).
Do kraja godine ima još 190 dana.

Događaji 
 
 1497. — Engleski moreplovac John Cabot otkrio je Kanadu i proglasio Severnu Ameriku engleskim posedom.

 1509. — Henri VIII, drugi monarh iz dinastije Tjudor, krunisan je za kralja Engleske.

 1529. — Sklapanjem mira u Kapelu završen je rat između protestanata i katolika u Švajcarskoj.
 1793. — U Francuskoj je usvojen prvi republikanski ustav kojim je izvršna vlast podređena skupštini.
 1798. — Ubijen grčki pesnik i borac za nezavisnost Riga od Fere u beogradskoj kuli Nebojši.

 [1812]. - Trupe Napoleona Bonaparte (611.000 vojnika) prešle su reku Njemen i tako otpočele invaziju Rusije.

 1821. — Simon Bolivar je sa 8.000 boraca za južnoameričku nezavisnost pobedio 4.000 španskih rojalista u bici kod Karaboboa i oslobodio Venecuelu od španske vlasti.
 
 1822. — Formirano je prvo beogradsko obščestvo (opština).
 1859. — Francuski car Napoleon III je potukao Austrijance u bici kod Solferina u Lombardiji. Švajcarac Žan Anri Dinan, koji je tada organizovao pomoć za hiljade ranjenika, osnovao je 1864. Crveni krst.
 1894. — Italijanski anarhista Santo Kaserio ubio je u Lionu predsednika Francuske Mari Fransoa Sadi Karnoa.
 1901. — U Parizu je otvorena prva izložba 19-godišnjeg španskog slikara Pabla Pikasa, koja je oduševila likovne kritičare.

 1912. — Na Olimpijske igre u Stokholmu otputovala je prva srpska olimpijska ekipa, atletičari Dušan Milošević i Dragutin Tomašević.
 1916. — Prvi svjetski rat: Savezničkim artiljerijskim bombardiranjem počela bitka na Somi.
 
 1947. — Jedan američki pilot izjavio je da je na nebu video neobičan predmet koji je opisao kao "tanjir koji leti kroz vodu". Posle ovog događaja počeo je da se koristi termin "leteći tanjir".
 1948. — U pokušaju da spreče obnavljanje nemačke države na prostoru koji su držali zapadni saveznici, sovjetske trupe su počele blokadu Zapadnog Berlina zaustavljanjem drumskog i železničkog saobraćaja prema tom gradu.
 
 1960. — Jugoslavija, Grčka i Turska su raspustile Balkanski savez, zasnovan na Ugovoru o savezu, političkoj saradnji i uzajamnoj pomoći zaključenom na Bledu 8. avgusta 1954.
 1973. — Najstariji svetski državnik Éamon de Valera dao je u 90. godini ostavku na funkciju predsednika Irske, na kojoj je bio od 1959.
 1975. — U blizini njujorškog aerodroma "Kenedi" srušio se avion "Boing 727" američke kompanije "Istern Erlajnz". Poginulo je 113 ljudi od 124 koliko ih je bilo u letelici.
 1989. — Smenjen je generalni sekretar Komunističke partije Kine Džao Cijang, jer se protivio upotrebi sile protiv studenata na trgu Tjenanmen 4. juna. Na njegovo mesto izabran je Đang Cemin.
 1981. — U hercegovačkom mjestu Međugorju se po navodima očevidaca ukazala Blažena Djevica Marija (Međugorska Gospa).

 2001. — Jugoslovenska vaterpolo reprezentacija postala je šampion Evrope.
 2001. — U operacijama ruskih snaga bezbednosti u Čečeniji ubijen je vođa čečenskih pobunjenika Arbi Barayev.
 2002. — Predsednik SR Jugoslavije Vojislav Koštunica smenio je načelnika Generalštaba Vojske Jugoslavije generala Nebojšu Pavkovića.
 2002. — U železničkoj nesreći u Tanzaniji na liniji Dar es Salam-Kigoma poginula je 281 osoba.
 2003. — Predsednik Rusije Vladimir Putin doputovao je u London u četvorodnevnu posetu Velikoj Britaniji, gde je bio zvanični gost Bekingemske palate kao prvi ruski državni poglavar nakon 1874.
 2004. — Međunarodni krivični sud u Hagu saopštio je da će se prva zvanična istraga tog suda usredsrediti na ratne zločine počinjeni tokom desetogodišnjeg građanskog rata u Demokratskoj Republici Kongo (bivši Zair) od jula 2002. godine, kada je stupio na snagu Rimski statut kojim je sud osnovan.
.

Rođenja 
 1386. — Ivan Kapistran (John of Capistrano), talijanski svetac († 1456.). 
 1821. — Jovan Stefanović Vilovski, srpski hidrolog i vojni povjesničar, član više naučnih društava († 1902.).  

 1888. — Gerrit Rietveld, nizozemski dizajner namještaja i arhitekt († 1964.). 

 1890. — Ivo Parać, hrvatski skladatelj i zborovođa († 1954.).
 1899. — Sreten Žujović Crni, partizanski komandant, kasnije pristalica Informbiroa
 1911. — Huan Fanđo, argentinski automobilski as i petostruki svetski šampion u Formuli 1.
 1911. — Ernesto Sabato, argentinski književnik († 2011.).
 1915. — Fred Hojl, britanski astronom i matematičar († 2001.). 
 1923. — Yves Bonnefoy, francuski poezista († 2016.). 
 1927. — Martin Lewis Perl, američki fizičar († 2014.). 

 1930. — Claude Chabrol, francuski režiser.
 1940. — Ibrahim ef. Halilović, banjalučki muftija.
 1942. — Arthur Brown, američki pjevač.
 1946. — Velimir Milošević, pjesnik za djecu.
 1947. — Peter Weller, američki glumac. 

 1950. — Nancy Allen, američka glumica. 

 1961. — Iain Glen, škotski glumac. 

 1967. — Janez Lapajne, slovenski filmski režiser. 
 1978. — Juan Román Riquelme, argentinski nogometaš. 
 
 1978. — Luis García, španjolski nogometaš. 
 
 1978. — Shunsuke Nakamura, japanski nogometaš. 

 1980. — Cicinho, brazilski nogometaš.
 1985. — Krunoslav Simon, hrvatski profesionalni košarkaš.
 1987. — Lionel Messi, argentinski fudbaler.
 1992. — David Alaba, austrijski nogometaš.

.

Smrti 

 79. — Tit Flavije Vespazijan, rimski car i osnivač dinastije Flavija.
 1519. — Lukrecija Bordžija, vojvotkinja od Ferare, kćerka pape Aleksandra VI, mecena umetnika i naučnika u vreme italijanske renesanse.
 1798. — Riga od Fere, grčki pjesnik i borac za nezavisnost.
 1872. — Dimitrije Demeter, hrvatski književni i kazališni djelatnik (* 1811.).
 1886. — Aleksandar Nikolajevič Ostrovski, ruski pisac.
 1894. — Mari Fransoa Sadi Karno, predsjednik Francuske.
 1908. — Grover Klivlend, predsednik SAD dva puta (1885-89. i 1893-97).
 1984. — Emerik Blum, osnivač i prvi direktor Energoinvesta u Sarajevu, jedne od najvećih bosanskohercegovačkih kompanija. Diplomirao elektrotehniku na Univerzitetu u Pragu. Bio je gradonačelnik Sarajeva, inžinjer, poslovan čovjek i umjetnik, antifašista (* 1911.).
 1986. — Miroslav Antić, srpski pesnik, novinar, pisac filmskih scenarija i radio drama. (* 1932.).
 1991. — Sumner Locke Elliott, australijski pisac. 
 2010. — Tomislav Gotovac, hrvatski filmski redatelj, glumac, performer, multimedijalni i konceptualni umjetnik (* 1937.). 

 2011. — Tomislav Ivić, hrvatski nogometni trener (* 1933.)
.

Blagdani/Praznici 

 Srpska pravoslavna crkva slavi:.
 Svetog apostola Vartolomeja.
 Svetog apostola Varnavu.
 Ikonu "Dostojno jest"
.

Vidi takođe: Godišnji kalendar - Dnevni kalendar

Dani u godini